Euagoras zo Sparty

Euagoras (Euagoras) bol trojnásobný olympijský víťaz v tethrippe v 6. stor. pred Kr.William Blake Tyrrell, Sport in the Ancient World from A to Z, str. 85.Herodotos, História, 6,103.

Euagoras zo Sparty sa na 58., na 59. a na 60. olympijských hrách v rokoch 548, 544 a v roku 540 pred Kr. stal víťazom v tethrippe (jazdeckých pretekov dvojkolesových vozov so štvorzáprahom). V Olympii sa tethrippon zaradil do programu na 25. hrách v roku 680 pred Kr..Eusebios, Kronika 2,193. Tento šport bol privilégom bohatých občanov (majiteľov vozov), za ktorých v preteku váčšinou súťažil vozataj, a to v mene svojho pána. Víťazný veniec si vždy odniesol iba majiteľ voza.

Podľa starovekého autora Pausania sa v olympijskej Altide nachádzalo sochárske dielo voza, ktoré bolo darom olympionika Euagora zo Sparty. Pausanias o tom uvádza: „Dary aténskeho Miltiada a lakónskeho Euagora tiež predstavujú vozy, ale sám Euagoras na voze nestojí."Pausanias, Periégésis tés Hellados, 6,10,8. Historik Herodotos zaznamenal, že na olympijských víťazstvách Euagora mali veľkú zásluhu jeho kobyly, ktorých výkon nikdy iné neprekonali.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v tethrippe
Kategória:Starovekí športovci zo Sparty